2 priedas

**PIRKIMO SUTARTIES PROJEKTAS**

1. **SUTARTIES DALYKAS**
	1. SUTARTIES dalykas − teisė gauti UŽSAKOVO turimos Oracle programinės įrangos gamintojo techninio palaikymo paslaugas (toliau – PASLAUGA). PASLAUGA detalizuota SUTARTYJE.
	2. Visa nauda, kurią TIEKĖJAS suteiks UŽSAKOVUI SUTARTIES galiojimo metu, vykdydamas SUTARTIES nuostatas, toliau vadinama – PASLAUGOS ATLIKIMO rezultatu.
	3. PASLAUGĄ atlieka TIEKĖJAS UŽSAKOVUI.
	4. SUTARTYJE, KONKURSO DOKUMENTUOSE ir kituose dokumentuose, į kuriuos daro nuorodą KONKURSO DOKUMENTAI, nustatyti reikalavimai PASLAUGOS ATLIKIMUI ir ŠALIMS toliau SUTARTYJE vadinami REIKALAVIMAIS.
	5. PASLAUGOS ATLIKIMAS turi būti vykdomas pagal REIKALAVIMUS.
	6. Įsigaliojus naujiems Lietuvos Respublikos teisės aktams, susijusiems su PASLAUGOS ATLIKIMU, TIEKĖJAS privalo vykdyti jų nuostatas nuo įsigaliojimo datos. PASLAUGOS ATLIKIMUI keliamų reikalavimų nuostatos, neatitinkančios įsigaliojusio naujojo teisės akto, nuo tokio teisės akto įsigaliojimo datos netaikomos, o vietoj jų taikomos įsigaliojusio naujojo Lietuvos Respublikos teisės akto nuostatos.
2. **KAINA IR ATSISKAITYMAS**
	1. UŽSAKOVAS TIEKĖJUI avanso nemoka, t. y. iš anksto su TIEKĖJU neatsiskaito.
	2. UŽSAKOVAS atsiskaito su TIEKĖJU dalimis kalendoriniam ketvirčiui pasibaigus (praporcingai metinei licencijos kainai) per 14 kalendorinių dienų, nuo dienos kai UŽSAKOVUI suteikiama teisė gauti gamintojo techninės priežiūros ir palaikymo paslaugas bei pateikiama PVM sąskaita faktūra.
	3. TIEKĖJAS turi pateikti PVM sąskaitą faktūrą per informacinę sistemą „E. sąskaita“, kuri pasiekiama adresu [www.esaskaita.eu](http://www.esaskaita.eu).
	4. Apmokėjimas už tinkamai atliktą PASLAUGOS dalį, atliekamas kalendoriniam ketvirčiui pasibaigus, apmokant praporcingai vienos licencijos metinei kainai.
	5. PASLAUGOS ATLIKIMO kaina yra 228968,51 Eur su PVM (39738,33). Į PASLAUGOS ATLIKIMO kainą įtraukti visi susiję su TIEKĖJO įsipareigojimų pagal SUTARTĮ vykdymu TIEKĖJO mokami mokesčiai, pridėtinės išlaidos, išlaidos susijusios su E. Sąskaita sistema:

|  |  |  |  |  |
| --- | --- | --- | --- | --- |
| **Eil. Nr.** | **PASLAUGOS dalis**  | **Licencijų kiekis vnt.** | **1 licencijos kaina eurais be PVM** | **Kaina, eurais be PVM** |
| 1. | Teisė gauti 1 metų trukmės turimos Oracle Financials - Enterprise $M in Revenue Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-01-01 iki 2018-12-31 dienos. Kontrakto numeris – 5265639 | 100,06 | 17910,52 | 17910,52 |
| 2. | Teisė gauti 1 metų trukmės turimos Oracle Inventory Management - Enterprise $M in Revenue Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-01-01 iki 2018-12-31 dienos. Kontrakto numeris – 5265639 | 100,06 | 4730,42 | 4730,42 |
| 3. | Teisė gauti 1 metų trukmės turimos Oracle Advanced Compression - Processor Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-02-28 iki 2019-02-27 dienos. Kontrakto numeris – 6262966 | 24 | 803,01 | 19272,24 |
| 4. | Teisė gauti 1 metų trukmės turimos Partitioning - Processor Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo dienos, bet ne anksčiau kaip nuo 2018-02-28 iki 2019-02-27 dienos. Kontrakto numeris – 6262966 | 24 | 803,01 | 19272,24 |
| 5. | Teisė gauti 1 metų trukmės turimos Oracle Database Enterprise Edition - Processor Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-02-28 iki 2019-02-27 dienos. Kontrakto numeris – 6262966 | 24 | 3316,79 | 79602,96 |
| 6. | Teisė gauti 1 metų trukmės turimos Exadata Storage Server Software - Disk Drive Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-02-28 iki 2019-02-27 dienos. Kontrakto numeris – 6259465 | 36 | 763,73 | 27494,28 |
| 7. | Teisė gauti 1 metų trukmės turimos Oracle WebLogic Suite - Processor Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-07-29 iki 2019-07-28 dienos. Kontrakto numeris – 6361232 | 2 | 4598,23 | 9196,46 |
| 8. | Teisė gauti 1 metų trukmės turimos Oracle SOA Suite for Oracle Middleware - Processor Perpetual programinės įrangos gamintojo garantinio ir techninio aptarnavimo paslaugas nuo sutarties pasirašymo  dienos, bet ne anksčiau kaip nuo 2018-07-29 iki 2019-07-28 dienos. Kontrakto numeris – 6361232 | 2 | 5875,53 | 11751,06 |
|  |  | **PASLAUGOS kaina be PVM:** | 189230,18 |
|  |  | **PVM:** | 39738,33 |
|  |  | **PASLAUGOS kaina eurais su PVM:** | 228968,51 |

* 1. SUTARTYJE minimas apmokėjimas įvykdomas atitinkamą sumą pervedus į SUTARTYJE nurodytą TIEKĖJO sąskaitą.
	2. Visos SUTARTYJE numatytos sumos ir mokėjimai yra apskaičiuojami ir atliekami eurais.
	3. Pagrindas pateikti PVM sąskaitą faktūrą atsiranda tik tada, kai visi TIEKĖJO įsipareigojimai, susiję su PASLAUGOS ATLIKIMO įvykdymu, yra tinkamai įvykdyti. Laikoma, kad PASLAUGA atliekama netinkamai, ir yra netinkamos kokybės, kai ji neatitinka KONKURSO DOKUMENTŲ reikalavimų ir neturi savybių, kurios būtinos PASLAUGAI, kad ją būtų galima naudoti pagal įprastinę ir specialią paskirtį.
1. **PASLAUGOS ATLIKIMAS**
	1. Visi KONKURSO DOKUMENTUOSE numatyti reikalavimai (visos sąlygos), susiję su PASLAUGOS ATLIKIMU, SUTARTYJE tampa TIEKĖJO įsipareigojimais.
	2. PASLAUGOS kokybė turi atitikti REIKALAVIMUS ir Civilinio kodekso nuostatas.
	3. UŽSAKOVO nuosavybės teisė kiekvienam PASLAUGOS atlikimo rezultato elementui, kuris pagal Civilinį kodeksą yra nuosavybės teisių objektas, atsiranda nuo to momento, kai TIEKĖJAS tokį PASLAUGOS atlikimo rezultato elementą perduoda UŽSAKOVUI
2. **ŠALIŲ ATSAKOMYBĖ**
	1. ŠALYS privalo susilaikyti nuo bet kokių veiksmų, kurie galėtų pakenkti kitai ŠALIAI. Jei viena iš ŠALIŲ neįvykdo arba netinkamai įvykdo SUTARTYJE numatytus įsipareigojimus, kaltoji ŠALIS turi atlyginti SUTARTIES sąlygų nevykdymu ar netinkamu vykdymu kitai ŠALIAI jos patirtus nuostolius.
	2. Už UŽSAKOVO vėlavimą atsiskaityti su TIEKĖJU numatomi delspinigiai − 0,06 procento nuo vėluojamos apmokėti sumos, už kiekvieną pavėluotą dieną, bet ne daugiau kaip 5 procentai nuo SUTARTIES vertės.
	3. Už TIEKĖJO vėlavimą atlikti sutartinius įsipareigojimus numatomi delspinigiai − 0,06 procento nuo vėluojamų atlikti sutartinių įsipareigojimų vertės, už kiekvieną pavėluotą dieną, bet ne daugiau kaip 5 procentai nuo SUTARTIES vertės.
	4. Jeigu naudojimosi PASLAUGOS rezultatu metu paaiškės, kad UŽSAKOVUI atitenkanti TIEKĖJO perduota dokumentacija yra nevisa, ir jos nepakanka, kad būtų galima įvykdyti kokį nors iš REIKALAVIMUOSE numatytų tikslų, su tuo susijusius UŽSAKOVO nuostolius atlygina TIEKĖJAS.
	5. Delspinigių/baudų sumokėjimas neatleidžia ŠALIES nuo pareigos atlyginti nuostolius ir nuo SUTARTIES įsipareigojimų vykdymo.
	6. TIEKĖJUI pagal SUTARTĮ pritaikytų sankcijų sumos gali būti dengiamos iš TIEKĖJUI pagal SUTARTĮ priklausančių gauti sumų.
3. **SUTARTIES GALIOJIMAS, PAKEITIMAS IR NUTRAUKIMAS**
	1. SUTARTIS įsigalioja nuo jos pasirašymo dienos ir galioja iki pilno ŠALIŲ įsipareigojimų įvykdymo, bet ne ilgiau kaip 20 mėnesių.
	2. Jeigu TIEKĖJAS netinkamai vykdo SUTARTĮ, UŽSAKOVAS gali ją nutraukti įspėjęs TIEKĖJĄ prieš 10 kalendorinių dienų.
	3. UŽSAKOVAS turi teisę nutraukti SUTARTĮ, jeigu TIEKĖJAS SUTARTIES galiojimo laikotarpiu pagal galiojančius teisės aktus praranda teisę užsiimti ūkine komercine ar kitokia, būtina PASLAUGOS ATLIKIMUI, veikla.
	4. Jei TIEKĖJAS neįvykdo arba netinkamai įvykdo SUTARTYJE numatytus įsipareigojimus, UŽSAKOVAS turi teisę pareikalauti atlyginti SUTARTIES sąlygų nevykdymu ar netinkamu vykdymu jam padarytus nuostolius.
	5. Jeigu TIEKĖJAS savo iniciatyva anksčiau laiko nori nutraukti SUTARTĮ, TIEKĖJAS gali ją nutraukti tik raštu įspėjęs UŽSAKOVĄ prieš 10 kalendorinių dienų. TIEKĖJAS taip pat įsipareigoja per 5 darbo dienas nuo UŽSAKOVO reikalavimo kompensuoti UŽSAKOVUI visus nuostolius, atsiradusius dėl tokio SUTARTIES nutraukimo.
	6. Jeigu UŽSAKOVAS savo iniciatyva anksčiau laiko nori nutraukti SUTARTĮ, UŽSAKOVAS gali ją nutraukti raštu įspėjęs TIEKĖJĄ prieš 10 kalendorinių dienų.
	7. SUTARTIES sąlygos SUTARTIES galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus ir tokias SUTARTIES sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai.
	8. Visi SUTARTIES pakeitimai, papildymai ir priedai galioja, jeigu jie yra sudaryti raštu ir patvirtinti abiejų ŠALIŲ įgaliotų atstovų parašais. Visi SUTARTIES pakeitimai, papildymai ir priedai sudaryti raštu ir patvirtinti abiejų ŠALIŲ įgaliotų atstovų parašais tampa sudėtinėmis ir neatskiriamomis SUTARTIES dalimis.
	9. UŽSAKOVAS pasilieka sau teisę atsisakyti visos PASLAUGOS ar PASLAUGOS dalies, jeigu jis neturės pakankamo, nuo jo nepriklausančio finansavimo (UŽSAKOVAS yra iš Lietuvos Respublikos biudžeto finansuojama, Lietuvos Respublikos mokesčių administratoriaus funkcijas atliekanti įstaiga), arba PASLAUGOS ar PASLAUGOS dalies nereikės vykdant mokesčių administratoriaus funkcijas, arba dėl kitų priežasčių. Tokio atsisakymo atveju UŽSAKOVAS apmoka TIEKĖJUI už iki atsisakymo faktiškai atliktą PASLAUGOS dalį.
4. **NENUGALIMOS JĖGOS APLINKYBĖS (FORCE MAJEURE)**
	1. Nė viena iš SUTARTIES ŠALIŲ neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (Force Majeure).
	2. ŠALIS, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 dienas nuo aplinkybių atsiradimo ar paaiškėjimo, raštu informuoti apie tai kitą ŠALĮ. Jeigu nenugalimos jėgos aplinkybės užsitęsia ilgiau kaip vieną mėnesį, bet kuri ŠALIS, pranešusi kitai ŠALIAI raštu, turi teisę nutraukti SUTARTĮ.
	3. Nenugalimos jėgos aplinkybėmis yra laikomos aplinkybės, apibrėžtos Civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 .
5. **KITOS NUOSTATOS**
	1. SUTARTIES punktų pavadinimai nustatomosios galios neturi − jų tikslas yra tik palengvinti SUTARTIES nuostatų paiešką.
	2. SUTARTIS sudaryta Viešųjų pirkimų įstatymo ir Civilinio kodekso pagrindu. Visiems ginčams, kilusiems dėl SUTARTIES vykdymo, spręsti taikomi Lietuvos Respublikos norminiai teisės aktai.
	3. Visi ginčai, kylantys dėl SUTARTIES tarp ŠALIŲ, sprendžiami ŠALIŲ tarpusavio sutarimu, o nesutarus − Lietuvos Respublikos teisės aktų nustatyta tvarka.
	4. SUTARTIS sudaryta 2 egzemplioriais, turinčiais vienodą juridinę galią. Kiekvienai iš ŠALIŲ įteikiamas vienas SUTARTIES egzempliorius.
	5. Už SUTARTIES tinkamą vykdymą iš UŽSAKOVO pusės atsakingi – Ovidijus Gabrėnas ir Karolis Antanavičius.